PRIENŲ LOPŠELIO-DARŽELIO „SAULUTĖ“

2023 METŲ VEIKLOS ATASKAITA

VADOVO PRANEŠIMAS

Darželyje 2023 m. rugsėjo 1 d. duomenimis ugdomi 135 ugdytiniai: 40 ankstyvojo amžiaus (3 lopšelio grupės) ir 95 ikimokyklinio amžiaus (5 darželio grupės). Įstaigoje rugsėjo 1 d. duomenimis dirba 32 darbuotojai, iš jų 18 pedagogų (įskaitant vadovą ir pavaduotoją ugdymui). Ugdytinių skaičiaus kaita lopšelyje-darželyje „Saulutė“: Mokslo metai Ugdytojų skaičius įstaigoje Ankstyvojo amžiaus vaikų skaičius Ikimokyklinio amžiaus vaikų skaičius 2020–2021 127 41 86 2021–2022 134 43 91 2022–2023 132 38 94 2023–2024 135 40 95 Ugdymo procesas organizuojamas vadovaujantis Prienų rajono savivaldybės tarybos 2019 m. rugsėjo 26 d. sprendimu Nr. T3-236 pritartai ir Prienų l.-d. „Saulutė“ direktoriaus 2019 m. rugsėjo 30 d. įsakymu Nr.(1.3)-V-64 patvirtinta ikimokyklinio ugdymo programa „Saulės zuikučiai“. Kasdieninė veikla planuojama nuosekliai, tikslingai pildant naujai parengtą ugdomosios veiklos savaitės planą, pagal metodą „Plaukimo takelis“, orientuojantis į galutinį vaiko pasiekimų rezultatą įgyvendinus uždavinius. Du kartus per metus (rudenį ir pavasarį) atliekamas ankstyvojo ir ikimokyklinio amžiaus vaikų pažangos ir pasiekimų vertinimas, vadovaujantis LR ŠMM Ikimokyklinio amžiaus vaikų pasiekimų aprašu. Jis fiksuojamas dvejose pasiekimų fiksavimo ir vertinimo formose: „Individualūs vaiko ugdymo(si) pasiekimai“ ir „Grupės ugdytinių ugdymo(si) pasiekimai“. Mokslo metų pabaigoje pedagogai parengia vaikų ugdymosi pasiekimų apibendrinimo ataskaitas, kurios aptariamos Mokytojų tarybos posėdyje. Į ataskaitose padarytas išvadas atsižvelgiama rengiant metinį įstaigos Veiklos planą.

STRATEGINIŲ VEIKLOS TIKSLŲ ĮGYVENDINIMAS

Strateginio plano 2022–2024 m. ir Veiklos planų 2022–2023 m. m. ir 2023–2024 m. m. prioritetai yra: švietimo paslaugų kokybė, šiuolaikinius ugdymosi reikalavimus ir bendruomenės narių poreikius atitinkanti sveika, saugi, estetiška vaikų ugdymą(si) skatinanti aplinka, demokratiški pedagogo – ugdytinio – šeimos santykiai, kur pedagoginė sąveika vyksta bendradarbiavimo principu. Jų įgyvendinimui numatyti tikslai: 1. Gerinti švietimo paslaugų kokybę, siekiant ugdytinių ugdymosi pažangos ir pasiekimų. 2. Didinti ikimokyklinio amžiaus vaikų ugdymo(si) prieinamumą bei sudaryti sąlygas vaikų specialiųjų ugdymosi poreikių tenkinimui. 3. Kurti sveiką, saugią, estetišką vaiko ugdymą(si) skatinančią aplinką ir palaikyti tvarius santykius bendruomenėje. Šiems tikslams įgyvendinti buvo numatyti šie uždaviniai: 1.1. Užtikrinti ugdymo proceso planavimą, atsižvelgiant į vaikų pasiekimų vertinimo rezultatus. 1.2. Plėtoti kolegialų pedagogų bendradarbiavimą. 2.1. Skirtingais būdais ir priemonėmis viešinti įstaigos vykdomas veiklas. 2.2. Pasiruošti įtraukiajam ugdymui, užtikrinant specialiąją pedagoginę pagalbą vaikams. 3.1. Formuoti sveikos gyvensenos įgūdžius ir tenkinti prigimtinius vaikų poreikius. 3.2. Dalyvauti Švietimo ir sporto skyriaus organizuojamų „Erasmus+“ projektų veiklose. 3.3. Skatinti pagarbų elgesį ir eliminuoti patyčias vaikų tarpe, planingai įgyvendinant socialinio-emocinio ugdymo programas. 3.4. Turtinti įstaigos materialinę bazę, kuriant funkcionalią ugdymo(si) aplinką. Ugdymo procesas organizuojamas pagal ikimokyklinio ugdymo „Saulės zuikučiai“ programą, integruojant meninio ugdymo programą „Do, re, mi“, sveikos ir saugios gyvensenos ugdymo programą „Augu saugus, sveikas, stiprus“, ankstyvojo ir ikimokyklinio amžiaus vaikų kūrybiškumo ugdymo ir socialinės partnerystės programą „O jeigu būtų kitaip...“, „Alkoholio, tabako ir kitų psichiką veikiančių medžiagų vartojimo prevencijos“ programą. Socialinio-emocinio intelekto ugdymo programą „Kimochis“ įgyvendina 2 grupės, likusios 6 grupės turi teorinę-metodinę medžiagą ir atskirus šios programos elementus integruoja į kasdienines ugdomąsias veiklas. Ikimokyklinio ugdymo programa „Saulės zuikučiai“ glaudžiai siejasi su Ikimokyklinio amžiaus vaikų pasiekimų aprašu. Siekiant kokybiško ikimokyklinio ugdymo programos „Saulės zuikučiai“ įgyvendinimo kasdieninė veikla planuojama nuosekliai, tikslingai pildant ugdomosios veiklos savaitės planą elektroniniam dienyne „Mūsų darželis“, naudojant metodą „Plaukimo takelis“ ir orientuojantis į galutinį vaiko pasiekimų rezultatą įgyvendinus uždavinius. Planuojant veiklą atsižvelgiama į vaikų pasiekimus, taip pat ypatingas dėmesys skiriamas specialiųjų poreikių vaikų veiklos planavimui, atsižvelgiant į individualią ugdymo(si) programą. Vaikų pasiekimai vertinami du kartus per metus, pagal 18 pasiekimo sričių. Atsižvelgdamas į individualią vaiko pažangą pedagogas tikslingai planuoja individualią ir grupės veiklą. Ugdymo procesas vertinamas pagal patvirtintą pedagoginio darbo priežiūros planą: vertinamas grupių aplinkų pasiruošimas naujiems mokslo metams ir jų pritaikymas ugdytinių poreikiams, stebimos atviros ugdomosios veiklos, atliekama vaikų, turinčių specialiųjų ugdymo(si) poreikių vertinimo ir darbo su jais priežiūra taip pat vykdoma elektroninio dienyno: savaitinių ugdomosios veiklos planų ir vaikų lankomumo priežiūra. Siekiant įtraukti tėvus į darželio veiklą ir aktyviai dalyvauti vaikų ugdymo(si) procese bei tobulinti pedagogų ir tėvų bendradarbiavimą yra naudojamos šiuolaikinės tėvams patrauklios informacijos perteikimo bei bendravimo ir bendradarbiavimo formos. Karantino metu pedagogai dirbdami nuotoliniu būdu susikūrė uždaras feisbuko ir mesendžerio grupes. Šių medijų pagalba pedagogai, kelia savo pačių nufilmuotus vaizdo įrašus, veiklų nuotraukas ir kitą mokomąją medžiagą, bendrauja su ugdytiniais ir jų tėveliais. Stebimas akivaizdus bendradarbiavimo su tėvais pokytis, dauguma jų aktyviai įsitraukia į vaiko ugdymo(si) procesą, taip pat tėvai aktyviai bendrauja ir bendradarbiauja tarpusavyje, dalijasi patirtimi, dalyvauja įstaigos bendruomeninėse veiklose. Taikant šią informacijos perteikimo bei bendravimo ir bendradarbiavimo formą, gaunamas greitas grįžtamasis ryšys. 2020 m. rugsėjo mėn. įstaigoje įdiegus elektroninį dienyną „Mūsų darželis“ sumažėjo laiko sąnaudos darbuotojams pildant ir perduodant dokumentus. Nuo 2023 m. spalio mėnesio prie elektroninio dienyno „Mūsų darželis“ turintys galimybę prisijungti tėvai gali matyti: planuojamas veiklas grupėje, savo vaiko apsilankymo pas logopedą grafiką ir veiklas, meninio ugdymo pedagogo organizuojamas veiklas, individualius vaiko pasiekimo ir pažangos vertinimus, valgiaraščius, lankomumo žiniaraštį, grupės dienos ritmą. Siekiant tinkamai pasiruošti įtraukiajam ugdymui, užtikrinant specialiąją pedagoginę pagalbą vaikams Prienų švietimo pagalbos tarnyboje užsakyta kvalifikacijos tobulinimo programa „Specialiųjų ugdymo(si) poreikių turintis vaikas bendrojo ugdymo grupėje. Ugdymo proceso organizavimo ypatumai“ (40 val.). Visiems įstaigos pedagogams suteikta galimybė dalyvauti šioje programoje. II modulio seminaras „Kaip padėti vaikams, turintiems elgesio ir emocinių sunkumų bei sutrikimų, valdyti savo elgesį bei emocijas?“ vyko balandžio 3 d. Prienų lopšelyje-darželyje „Gintarėlis“. Seminaro trukmė – 8 akad. val. (iš jų 4 val. auditorinių, 2 val. praktikos, 2 val. savarankiško darbo). III modulio seminaras „Efektyvus bendravimas su specialiųjų ugdymosi poreikių turinčių vaikų tėvais: šeimos konsultavimas, įtraukimas, bendradarbiavimas“ vyko lapkričio 20 d. mūsų įstaigoje. Seminaro trukmė – 8 akad. val. (iš jų 4 teorijos, 2 praktikos, 2 savarankiško darbo val.). Seminarus vedė socialinė pedagogė, priešmokyklinio ugdymo mokytoja, „Lyjančių Deimantų“ lektorė, Elektrėnų vaikų lopšelio-darželio „Drugelis“ direktoriaus pavaduotoja ugdymui Jurgita Grisiūnienė. Išklausius seminarus, dalyvavus mokymuose įgyta gerąja patirtimi dalinamasi Metodinės grupės, Mokytojų tarybos pasitarimuose. Lopšelio-darželio ,,Saulutė“ darbuotojai kvalifikaciją kelia atsižvelgdami į įstaigos veiklos prioritetus, tikslus, uždavinius, asmeninio tobulėjimo perspektyvas, kvalifikacijos tobulinimui skirtas lėšas. Vyksta kolegialus pedagogų bendradarbiavimas „Auklėtoja – auklėtojai“ pedagogai dalyvauja vieni kitų veiklose. Filmuotos atviros ugdomosios veiklos aptariamos Metodinės grupės pasitarimuose atkreipiant dėmesį į veiklų planavimą ir įgyvendinimą. Informacijos apie gerosios patirties sklaidą apibendrinimas fiksuojamas metinėse metodinės veiklos ataskaitose. Siekdami pristatyti bendruomenę ir jos vykdomas veiklas ikimokyklinio ugdymo mokytojai ir administracija nuolat publikuoja straipsnius įstaigos ir ne tik įstaigos internetinėse svetainėse, rajoninėje spaudoje. Siekdamas patenkinti prigimtinį vaikų poreikį judėti, ugdyti sveikus ir fiziškai aktyvius vaikus 2022–2023 m. m. 2023–2024 m. m. Prienų lopšelis-darželis „Saulutė“ dalyvavo ir toliau dalyvauja: ilgalaikiame Lietuvos ikimokyklinio ugdymo įstaigų projekte „Lietuvos mažųjų žaidynės“; Lietuvos futbolo federacijos ilgalaikės masinio futbolo užimtumo programos „Sugrąžinkime vaikus į stadionus“ ikimokyklinio ugdymo įstaigoms skirtame projekte „Futboliukas“; Europos sporto savaitės „BeActive“ renginyje ,,Mažųjų maratonas“, darželio kieme bėgtas maratonas; „Europos judriosios savaitės 2023“ renginyje minint Tarptautinę dieną be automobilio, „Rieda ratai rateliukai“. Vaikai riedėjo paspirtukais, triratukais, balansiniais dviračiais, traukiamais ir stumiamais ratuotais žaislais, karučiais, pirkinių vežimėliais bei stūmė lėlių vežimėlius; RIUKKPA inicijuota akcijoje ,,Mažoji mylia 2023“ organizuotas masinis bėgimas Prienų „Ąžuolo“ progimnazijos stadione; akcijoje „Sportuojantis koridorius“ 2023 m. spalio 27 d.; „Žiemos olimpinės žaidynės 2023“ ugdytiniai praktiškai išbandė žiemos olimpinių žaidynių sporto šakas 2023 m. sausio 9 d.– 2023 m. vasario 28 d. Prienų lopšelis-darželis „Saulutė“ dalyvauja Prienų r. savivaldybės administracijos Švietimo ir sporto skyriaus koordinuojamuose „Erasmus+“ programos 1 pagrindinio veiksmo bendrojo ugdymo darbuotojų mobilumo projektuose. 2023 m. iš vykusių stažuočių: „Lyderystė ir projektų valdymas“ (Vokietija) – direktorė Rita Drazdauskienė; „Erasmus programa: sėkmingo projekto savo mokyklai rašymas“ (Italija) – direktoriaus pavaduotoja ugdymui Vaida Aleškevičienė; „Pirmiausia vaikas: Montessori, Reggio Emilia, Valdorfo, Bruno Munari sistema ir šiuolaikiniai požiūriai į ikimokyklinį ugdymą“ (Ispanija) – ikimokyklinio ugdymo mokytoja Jūratė Vilkaitė Barcelos. Parsivežtos idėjos pritaikytos išsigrynintų įstaigos problemų sprendimui. Įstaigoje įgyvendinto projekto tema „Pasidalintoji lyderystė – sėkmingas mokymasis ir tarpasmeninė komunikacija ugdymo kokybės gerinimui“. Projektas įgyvendinimo laikotarpis 2022 m. gruodžio–2023 m. rugpjūčio mėn. Projekto tikslas – susipažinti su Europos Sąjungos šalių patirtimi dirbant su inovatyviausiomis pedagoginėmis sistemomis bei skatinti mokytojų bendradarbiavimą ir asmeninį tobulėjimą, formuoti aktyvią, partneryste ir lyderyste grįstą, mokyklos bendruomenę. Projekto pagrindimas: atsižvelgiant į strateginio veiklos plano tikslą – gerinti ugdymo kokybę, plėtojant kolegialų pedagogų bendradarbiavimą reikėjo kursų, skatinančių mokytojų bendradarbiavimą ir asmeninį tobulėjimą, siekiant didesnio pedagogų įsitraukimo inicijuojant, organizuojant veiklas, prisiimant asmeninę atsakomybę. Projekto metu nagrinėjama problemos: Kaip įgyta Europos Sąjungos šalių patirtis gali būti pritaikyta siekiant pasidalintosios lyderystės, didesnio pedagogų asmeninio įsitraukimo ir atsakomybės įvairiose veiklose gerinant ugdymo kokybę? Kaip įgyta Europos Sąjungos šalių patirtis gali būti pritaikyta pasinaudojant pedagoginėmis sistemomis (Montessori, Reggio Emilia, Valdorfo, Bruno Munari sistemų elementų išbandymas ugdymo procese, plėtojanti pažangius ugdymo būdus, kuriat savitas ugdymosi aplinkas). Metodinės grupės pasitarime vyko „Erasmus+“ programos KA1 mokymų „Lyderystė ir projektų valdymas“ (Vokietija) gerosios patirties sklaida. Buvo diskutuojama apie pasidalintąją lyderystę, darbuotojams aktyviai įsitraukiant į diskusiją aptarta, kaip mes įstaigoje galėtume dalintis atsakomybėmis, pedagoginio personalo motyvavimas, prisiimant asmeninę atsakomybę inicijuojant, organizuojant įvairias veiklas, siekiant darbuotojų asmeninio tobulėjimo ir aukštesnių kokybės rezultatų. Taip pat vyko „Erasmus+“ programos KA1 mokymų „Pirmiausia vaikas: Montessori, Reggio Emilia, Valdorfo, Bruno Munari sistema ir šiuolaikiniai požiūriai į ikimokyklinį ugdymą“ (Ispanija) metodinės medžiagos ir ugdomųjų aplinkų pristatymas metodinės grupės pasitarime. Ikimokyklinio ugdymo mokytojos išbandė pedagoginių sistemų (Montessori, Reggio Emilia, Valdorfo, Bruno Munari) elementus ugdomosiose veiklose, atnaujinant ugdomąsias aplinkas, plėtojant pažangius ugdymo būdus. Turto ir lėšų administravimas, papildomų finansinių išteklių pritraukimas. Ugdymosi aplinkos tobulinimui iniciavau ir užtikrinau mokymo priemonių (mokymo lėšos) pirkimą už 1 620 EUR, mokytojų ir kitų darbuotojų darbo vietų gerinimui IKT eksploatavimą ir diegimą už 2 800 EUR (iš jų: mokymo lėšos – 800 EUR, savivaldybės biudžeto lėšos – 2 000 EUR). Gyventojų pajamų mokesčio paramos surinkta 1 329,92 EUR, už virtuvės patalpų ir įrangos nuomą gauta 3 390 EUR. 2023 m. biudžeto planas įvykdytas 99,0%. 2023 m. biudžeto planą sudarė 758 0000 EUR: Darbo užmokesčio lėšos 624 600 EUR (mokymo lėšos 2267 500 EUR, savivaldybės biudžeto lėšos 354 500 EUR, lėšos ukrainiečių vaikų ugdymui 1 000 EUR). Socialinio draudimo įmokos sudarė 9 900 EUR. Prekės ir paslaugos 122 100 EUR (mityba 62 000 EUR, medikamentai 300 EUR, ryšių paslaugos 800 EUR, apranga ir patalynė 2 500 EUR, remonto ir eksploatacijos išlaidos 5 000 EUR, kvalifikacija 1 660 EUR, komunalinės paslaugos 28 900 EUR, IKT prekės ir paslaugos 2 800 EUR, reprezentacinės išlaidos 200 EUR, kitos prekės ir paslaugos 18 000 EUR), ilgalaikio turto įsigijimo išlaidos 2 000 EUR. Darbdavių socialinė parama sudarė 1 400 EUR.

__________________________